2023 9 8
LT
Europos Sąjungos oficialusis leidinys
L 222/457
Geležinkelio kelyje įdiegtos nacionalinės arba neprivalomos funkcijos turi būti techniškai suderinamos ir negali trukdyti naudotis infrastruktūra traukiniui, kuris atitinka tik privalomus riedmenų A klasės sistemos reikalavimus, išskyrus kai tai būtina dėl šių neprivalomų riedmenų įrangos funkcijų, nurodytų 7.2.9.1 ir 7.2.9.3 punktuose.
Apie vienos iš šių neprivalomų funkcijų įdiegimą geležinkelio kelyje, dėl kurio konkrečioms geležinkelio linijoms pradedamas taikyti naujas privalomas riedmenų reikalavimas, pranešama ne vėliau kaip prieš penkerius metus iki tol, kol funkcija gali tapti privalomu riedmenų reikalavimu.
Pranešimas apie naują privalomą riedmenų reikalavimą pateikiamas INF registre, o šie INF registre atlikti pakeitimai išvardijami tinklo nuostatuose pagal Europos Parlamento ir Tarybos direktyvos 2012/34/ES (30) 27 straipsnį.
Trumpesnis nei penkerių metų pranešimo laikotarpis leidžiamas tik tuo atveju, jei dėl to susitaria infrastruktūros valdytojas ir geležinkelio įmonės, teikiančios paslaugas arba ketinančios teikti paslaugas (susitarimo sudarymo metu) tose geležinkelio linijose.
Apie tokį susitarimą dėl pranešimo laikotarpio sutrumpinimo pranešama Europos Komisijai.
Jei naudojamas riedmenų posistemis, kuriame yra KER tipo SPM, gali reikėti įdiegti K sąsają.
7.2.9.1.
ETCS
1)
2 lygio ETCS geležinkelio kelio įranga, kurioje traukinio aptikimo funkcijos nėra arba ji yra prastesnė (buvęs ETCS 3 lygis), nustatydama kelio užimtumą remiasi informacija iš riedmenų įrangos, todėl reikalaujama, kad riedmenų įranga atitiktų patvirtintos traukinio ilgio informacijos teikimo reikalavimus, kaip nurodyta A priedėlio A 2 lentelės 27 rodyklėje.
2)
Geležinkelio kelio pirmojo lygio ETCS priemonėms su informacijos atnaujinimo radijo ryšiu galimybe būtina, kad riedmenyse būtų įdiegtas atitinkamas informacijos atnaujinimo radijo ryšiu duomenų perdavimas („Euroloop“ arba radijo ryšiu), jeigu saugos sumetimais (pvz., pavojingų vietų apsaugos tikslais) nustatytas nulinis greitis ties riba, iki kurios leidžiama važiuoti.
3)
Kai ETCS sistemai reikia duomenis perduoti radijo ryšiu, būtina duomenų perdavimo radijo ryšio sistema, kokia nustatyta šioje TSS.
4)
Kai geležinkelio kelio ETCS reikia konkrečios ETCS sistemos versijos, riedmenų įranga įrengiama pagal 7.4.2.4.2 punkte išvardytus įgyvendinimo reikalavimus.
7.2.9.2.
AT V s i s t e m a
1)
Geležinkelio kelio ATV sistema: ATV sistemos įdiegimas geležinkelio kelyje yra neprivaloma sąveikos funkcija, kuri techniškai netrukdo naudotis šia infrastruktūra traukiniui, kuriame riedmenų ATV sistemos nėra.
Kai ATV sistemos GOA1 / 2 funkcija įgyvendinama geležinkelio kelio ETCS, taikomos šios TSS A priedėlyje pateiktos ATV sistemos specifikacijos. Pastaba.
Kai ATV sistemos GoA1/2 funkcijos diegiamos B klasės geležinkelio kelyje, turėtų būti taikomos šios TSS A priedėlyje pateiktos geležinkelio kelio ATV sistemos specifikacijos, kad ateityje būtų lengviau pereiti prie ATV geležinkelio linijose, kuriose turi būti įrengta ETCS.
2)
Riedmenų ATV sistema: ATV sistemos įrengimas riedmenų kontrolės, valdymo ir signalizacijos posistemyje yra privalomas (31), kai ETCS pirmą kartą įdiegiama riedmenyse, o riedmenys yra skirti naudoti ir geležinkelio linijoje, kurioje yra bent viena atkarpa, kurioje įrengta ATV sistema, jeigu infrastruktūros valdytojas INF registre pranešė apie paslaugas, kurioms privaloma įdiegti riedmenų ATV sistemą.
(30) 2012 m. lapkričio 21 d. Europos Parlamento ir Tarybos direktyva 2012/34/ES, kuria sukuriama bendra Europos geležinkelių erdvė (nauja redakcija) (OL L 343, 2012 12 14, p. 32).
(31) Privalomo riedmenų ATV sistemos įrengimo reikalavimas nėra susijęs su techniniu suderinamumu, tačiau yra susijęs su reguliavimo poreikiu, kad valstybės narės arba infrastruktūros valdytojas nesukurtų jokio konkretaus riedmenų ATV diegimo riedmenyse, kuriuose ETCS diegiama pirmą kartą, skatinimo mechanizmo.